钦定古今图书集成/理学汇编/经籍典/第077卷 > 易璇玑中 > 《辨圣篇》第七
## 钦定古今图书集成/理学汇编/经籍典/第077卷 > 易璇玑中 > 《辨圣篇》第七

象有浅深，旨有同异，不大过人，焉足为贵？故“六十四
变成于自然”者，天也。“见其象而配之名，使各当焉”者，
圣人也。“因其名之当而不复拟议焉”者，天下后世也。
然不拟议则无以见圣人，不见圣人则无以尽《易》。盖
《易》之道无穷，一物之中或有数象，则圣人举其大而
略其小；一象之中或兼数用，则圣人舍其近而取其
远。常人之情，安于近小，骤而见《易》，则不能无疑，安于
疑而不加之拟议，则不能见其远者大者，终于疑圣
人而已。是故曰“干而干”，曰“坤而坤”，未可也。必曰“如之
何而为干，如之何而为坤？”反复思之，干不得不谓之
干，坤不得不谓之《坤》，然后可又推而广之。水在天上
何以为《需》？在地何以为《比》？曰“《需》如此。”曰《讼》如何？曰《比》
如此、曰《师》如何？在《坎》者如此，在《离》者如何？反复思之，
既无不宜，然后知其“以佃以渔”，取诸《离》也，而《离》之卦
未尝言此，所象者“继明照四方”而已。“重门击柝”，取诸
《豫》也，而《豫》之卦未尝言此，所象者“作乐崇德，荐之上
帝”而已。凡如此类，岂非举其大而略其小乎？长男长
女交谓之《益》，不交谓之《恒》，少男少女交谓之《咸》，不交
谓之《损》。圣人于《咸》《恒》则明夫妇以顺男女之情；于《损》
《益》则违男女之情以明天下之理。凡如此类，岂非舍
其近而取其远乎？如使《离》《豫》之卦止取佃渔击柝，《损》
《益》之卦并象男女情实，圣人之意，何其近且小也？故
不推《咸》《恒》，则不知《损》《益》之卦本于男女之情；不观《系
辞》，则不知十有三卦之中别有取法也。又不止此。如
地中之木可谓卑矣，乃不谓之卑而谓之升，则明其
势当升也。泽上之水可谓盈矣，乃不谓之盈而谓之
节，则明其理当节也。至于颐养之时，可以饮食宴乐
矣，乃曰“谨言语，节饮食”，而于《需》言饮食宴乐萃聚之
时，可以享帝立庙矣，乃曰“除戎器，戒不虞”，而于《涣》言
享帝立庙如此，岂不远于常人之情乎？以至“裒多益
寡”，所以为“益”，乃不施于益而施于《谦》；“思患豫防”，所以为“豫”，乃不言于豫而言于《既济》。“厚下安宅”，非取《剥》之
义，而以救剥之弊也。“非礼勿履”，非象壮之强，而以免
壮之殃也。自常人观之则如彼，自圣人观之则如此，
宜其安于近小者以为非，而达于远大者以为宜也。
既推乎此，又推乎彼，以至无所不议，无所不拟，然后
知“卦无妄设，辞无妄饰”，既见圣人，乃可尽《易》。